નીતીશ કુમારે જુલાઈ, 2017માં આરજેડી અને કોંગ્રેસ સાથે પોતાનું મહાગઠબંધન તોડી લીધું હતું. એનડીએનો ભાગ બનેલા જેડીયુને જોકીહાટ વિધાનસભા ચૂંટણીમાં આરજેડી સામે પરાજયનો સામનો કરવો પડ્યો હતો. આવામાં સવાલ એ છે કે, શું નીતીશ તેમના નિર્ણય પર પુનર્વિચાર કરશે? કારણ કે એન્ટી-ભાજપ ફ્રન્ટમાં સામેલ થવાનો સીધો અર્થ એ ટીમનો હિસ્સો બનવાનો છે, જેમાં આરજેડી સામેલ રહેશે. શરત પ્રધાનનું કહેવું છે કે, નીતીશ હવે આરજેડી સાથે હાથ મિલાવી નહિ શકે. પ્રધાનના મુજબ, નીતીશ આ ગઠબંધનની ધરી બનવાની આશા નહિ રાખી શકે, જે કોંગ્રેસની આસપાસ ફરશે.